Frida Kahlo

Magdalena Carmen Frida Kahlo y Calderón , nassùa ël 6 ëd luj dël 1907 e mòrta ël 31 ëd luj dël 1954, a l'era na pitris messican-a conussùa com Frida Kahlo. A l'é conossùa për ij sò travaj sureaj e motobin përsonaj. A l'era marià con Diego Rivera, n'àutr pitor bin conossù.

A l'era nassùa a Coyoacán, an Méssich. A causa ëd n'insident a l'età ëd 18 agn che a l'avìa lassala paralisà a vita, Kahlo a l'avìa nen continuà la cariera médica ma a l'avìa ancaminà a pituré. Le soe piture a dan soens dij sëcrolon për la manera che a mosto ël dolor e la dura vita dle fomne. Sinquantesinch ëd soe 143 piture a son ëd chila midema. A l'era ëdcò anfluensà da la cultura dij nativ messican, mostà an color luminos, con na mës-cia ëd realism e ëd simbolism. Soa pitura a l'avìa tirà l'atension ëd l'artista Diego Rivera, che peui a l'avìa sposala.

Ël travaj ëd Kahlo a l'é quaich vire ciamà "surealista" ma, con tut che chila a l'abia organisà e fàit ëd mostre vàire vire con dij surealista Europei, a chila midema cola etichëtta aj piasija nen. Soa atension ai problema feminin, e soa onestà ant ël pitureje, a l'avìa fàit ëd chila na figura dël feminism ëd j'ùltim agn dël sécol che a fà XX. Cheicun dij sò travaj as peulo vëddse al Museo Frida Kahlo, ant soa ca ant le visinanse ëd Sità dël Méssich.

 Lese ëdcò 
 Musé Frida Kahlo

Kahlo, Frida